Още докато баща му е жив, той всъщност управлява от 1250 г. През 1261 г. той наследява баща си. През 1273 г. участва в кралските избори за Рудолф I фон Хабсбург, с когото е приятел и който му дава правата на княз. Фридрих получава кралския съд във Франкия, участва в имперската война против изгонения Отокар II Пршемисъл от Бохемия и се бие в битката на Моравското поле при Дюрнкрут през 1278 г. През това време той става собственик на Ерланген, Арцберг, Вунзидел и други територии.